तत्कालीन पुलिस उपायुक्त बीएस जायसवाल के नेतृत्व में दिल्ली पुलिस ने जो पहली रिपोर्ट तैयार की थी, उसमें वसंत कुंज के एसडीएम आलोक शर्मा के हवाले से साफ तौर पर कहा गया था कि यह खुदकुशी नहीं है। आलोक शर्मा ने ही लीला होटल में घटनास्थल का निरीक्षण और कानूनी जांच पड़ताल की थी। रिपोर्ट के मुताबिक, शुरुआती जांच से असंतुष्ट एसडीएम ने सरोजिनी नगर के एसएचओ को आदेश दिया था कि इस केस की जांच हत्या के तौर पर करें।